
    Ave, Mária!

    Kto si, Nepoškvrnená?

    Nepoškvrnená Panna Mária, Kráľovná neba a zeme, viem, že nie som hodný priblížiť sa k tebe, padnúť pred tebou na kolená a skloniť sa čelom až po zem. Ale keďže viem o tvojej dobrote a láske ku mne a chcem ti túto lásku opätovať, prosím ťa, aby si bola taká dobrá a dovolila mi prísť k tebe. Úpenlivo ťa prosím, povedz mi, kto si, aby som ťa mohol spoznať a milovať ešte viac. Túžim ťa poznať čoraz lepšie, bez obmedzení, a milovať ťa stále vrúcnejšie, bez akýchkoľvek výhrad.

    Ty si Nepoškvrnené počatie, Nepoškvrnená, a toto je tvoje skutočné meno – meno, ktorým sa s obľubou nechávaš nazývať. Je to meno jedinečné pre teba a iba pre teba. Nie si Boh ani anjel. Ani jeden z nich nie je počatý. Ty si naozaj ľudské počatie. Počali ťa tvoji svätí rodičia, Joachim a Anna. Zároveň však nie si iba Adamovou dcérou, lebo hoci sú všetci ľudia počatí, nemôžu sa nazývať nepoškvrnenými. Ty a len ty si Nepoškvrnené počatie, Nepoškvrnená.

    Ľudské slová nestačia na to, aby o tebe vypovedali, pretože ani tie najvznešenejšie z nich nie sú dokonalé, zatiaľ čo ty si jednoducho Nepoškvrnená, bez akejkoľvek škvrny alebo nedokonalosti; si celá krásna a plná milosti. Naše ľudské poznanie o tebe je preto stále nedostatočné. Len ty sama sa musíš zjaviť našim dušiam, aby sme ťa mohli poznať takú, aká naozaj si.

    Voláme ťa Panna Mária, ale to nestačí na vyjadrenie toho, kým si pre nás. Hovoríme ti Kráľovná a ňou skutočne si, no aj to je príliš málo. Dovoľujeme si nazývať ťa svojou Matkou, avšak ani to nepostačuje. Oslovujeme ťa všetkými týmito titulmi, ktoré ti naozaj prislúchajú. Ale nijaký z nich – ba ani všetky dovedna – dostatočne nevyjadruje to, kým ťa Boh stvoril a kým si pre nás.

    Túžim ťa poznať, Nepoškvrnená, lebo ťa chcem milovať a ďakovať ti za všetko, čím si. Chcem sa ti odovzdať úplne a bezvýhradne – svojou dušou, svojím telom i všetkým, čo mám –, aby som ti vyjadril vďačnosť za to, kým pre mňa si.

    Preto túžobne očakávam deň, keď bude všetko známe; keď mi náš dobrý Pán ukáže, čím všetkým si pre mňa bola v živote a koľko nepoznaných milostí si mi vyprosila, aby si ma formovala na obraz Krista, svojho prvorodeného Syna. Chcem byť tvoj, patriť ti na zemi aj v nebi, chváliť ťa a spolu s tebou velebiť a milovať Boha po celú večnosť. Amen.

  


  
    Ako používať túto knihu

    Táto kniha je napísaná ako každodenný sprievodca, ktorý ťa povedie k veľmi konkrétnemu cieľu: k tvojmu úplnému zasväteniu sa Nepoškvrnenej. A prečo potrebuješ na dosiahnutie tohto cieľa sprievodcu? Vieš, že v každom období dejín sa náš svet pohybuje určitým tempom. V našej dobe je toto tempo rýchle – také rýchle, že ak s ním chceš držať krok, možno ti robí problém nezabúdať na svoju dušu, na jej spásu a posvätenie. Dúfajme, že tento sprievodca ťa bude motivovať a pomôže ti nájsť si každý deň čas pre svoju dušu aj uprostred uponáhľaného života, aký vedieš.

    Najvhodnejší spôsob, ako používať túto knihu, je postupovať podľa nej deň za dňom. Ak chceš dosiahnuť cieľ – svoje úplné zasvätenie sa Nepoškvrnenej –, mal by si sa usilovať nevynechať ani jeden deň. Ak však predsa niektorý deň vynecháš, nie je potrebné začať odznova. Môžeš dohnať zameškaný deň a jednoducho pokračovať.1

    Aj po tom, ako sa zasvätíš nepoškvrnenej Panne Márii, bude táto kniha pre teba užitočná. Poslúži ti pri príprave na každoročnú obnovu tvojho zasvätenia sa alebo ako denná príručka na rozjímanie, ktorá ti pomôže žiť svoje zasvätenie sa verne a vrúcne. Keď ju budeš čítať, či už po prvý raz, alebo opakovane, vždy pamätaj, že Mária ťa k tejto knihe pritiahla, lebo ťa chce pre seba. Ježiš ťa dal jej a ju daroval tebe. Túži po tom, aby si spoznal tento drahocenný dar a žil podľa neho svoj život. Panna Mária si ťa skutočne vezme úplne k sebe ako svoju vec a majetok2, ak jej to dovolíš. Budeš patriť jej – a skrze ňu Ježišovi – tým najistejším, najbezpečnejším a najkrajším spôsobom.

  


  
    Vyber si dátum

    Na to, aby si sa zasvätil Panne Márii, nie je bezpodmienečne nutná zdĺhavá príprava. Dokážeš to urobiť v jedinom okamihu – jednoduchým úkonom svojej vôle. Ak túžiš patriť Panne Márii, povedz jej to hneď teraz a v tej chvíli budeš jej.

    Napriek tomu je čas prípravy na zasvätenie sa veľmi žiaduci. Umožní ti totiž uvedomiť si, kto je Nepoškvrnená a čo znamená odovzdať sa jej úplne. Tiež ti pomôže, aby si pri svojom zasvätení sa na nič nezabudol, či už z nevedomosti, alebo z nedbanlivosti.

    Pre samotný deň zasvätenia sa je veľmi užitočné zvoliť si niektorý z mariánskych sviatkov. Nižšie nájdeš zoznam rôznych liturgických sviatkov a spomienok, z ktorých si môžeš vybrať. Počas každého z týchto dní Nepoškvrnená udeľuje zvláštne milosti tým, ktorí ju uctievajú.

    
      	Dátum začiatku prípravy	Názov sviatku	Dátum 
zasvätenia sa

      	29. november	Panna Mária 
Bohorodička	1. január

      	21. december	Zasnúbenie Panny 
Márie so svätým 
Jozefom (Svätí 
manželia)	23. január

      	31. december	Obetovanie Pána	2. február

      	9. január	Panna Mária Lurdská	11. február

      	20. február (v priestupnom roku 21. február)	Zvestovanie Pána	25. marec

      	Pondelok v prvom pôstnom týždni	Spomienka na utrpenie Panny Márie3	Piatok pred
Veľkým piatkom

      	Pondelok 
v druhom 
pôstnom týždni	Spomienka na vieru Panny Márie 
v zmŕtvychvstanie4	Biela sobota

      	24. marec	Panna Mária, Matka dobrej rady	26. apríl

      	5. apríl	Panna Mária, 
Prostredníčka 
všetkých milostí	8. máj

      	10. apríl	Panna Mária Fatimská	13. máj

      	Odpočítaj 33 dní a začni v ten deň	Máj – mesiac 
Panny Márie	Ktorýkoľvek 
deň v máji

      	2 týždne pred 
Turícami	Nepoškvrnené Srdce Panny Márie	Sobota 
po slávnosti 
Najsvätejšieho Srdca Ježišovho

      	25. máj	Panna Mária, Matka ustavičnej pomoci	27. jún

      	30. máj	Návšteva Panny Márie	2. júl

      	13. jún	Panna Mária 
Karmelská	16. júl

      	30. jún	Panna Mária, 
Kráľovná anjelov	2. august

      	13. júl	Nanebovzatie 
Panny Márie	15. august

      	20. júl	Panna Mária Kráľovná	22. august

      	24. júl	Sedem radostí Panny Márie5	26. august

      	6. august	Narodenie 
Panny Márie	8. september

      	13. august	Sedembolestná 
Panna Mária	15. september

      	22. august	Panna Mária, 
Matka milosrdenstva6	24. september

      	4. september	Panna Mária 
Ružencová	7. október

      	19. október	Obetovanie Panny Márie	21. november

      	5. november	Nepoškvrnené počatie Panny Márie	8. december

      	9. november	Panna Mária 
Guadalupská	12. december

      	13. november	Panna Mária, Kráľovná františkánskeho rádu	15. december

      	Odpočítaj 
33 dní a začni v ten deň	Každá sobota 
je zasvätená 
Panne Márii	Akákoľvek 
sobota v roku

    Zdroje 
a odkaz tejto knihy

    Táto kniha čerpá predovšetkým z diela svätého Maximiliána Máriu Kolbeho. Ako povedal svätý Pavol VI., svätého Maximiliána môžeme zaradiť „medzi veľkých svätcov a vizionárov, ktorí pochopili, uctievali a ospevovali tajomstvo Márie“ (Homília pri slávnosti blahorečenia Maximiliána M. Kolbeho, 17. októbra 1971). Svätý Maximilián sa narodil v roku 1894 v Poľsku a ako šestnásťročný sa stal františkánom. V roku 1917 založil hnutie Rytierstvo Nepoškvrnenej. Ako františkán zasvätil celý svoj život záležitosti svojho rehoľného rádu, teda záležitosti Nepoškvrnenej. Usiloval sa o to, aby ľudia Pannu Máriu poznali a milovali a aby bol skrze ňu celý svet získaný pre Krista. Maximilián Kolbe založil v Poľsku najväčší kláštor na svete – Niepokalanów („Mesto Nepoškvrnenej“) –, ktorý v čase svojho najväčšieho rozkvetu združoval viac než osemsto duší zasvätených Panne Márii a jej dielu. Tento svätec bol tiež priekopníkom evanjelizácie prostredníctvom masmédií. Zaslúžil sa o vydávanie najväčšieho katolíckeho periodika tak v Poľsku, ako aj v Japonsku, kde založil misiu. Skrze Pannu Máriu, svoju Kráľovnú, sa dokonale pripodobnil Vykupiteľovi. Zomrel 14. augusta 1941 v koncentračnom tábore v Osvienčime, kde dobrovoľne obetoval svoj život a prijal smrť hladom, aby zachránil spoluväzňa.

    Táto kniha v čo najväčšej miere vychádza priamo zo slov a ducha samotného svätého Maximiliána Máriu Kolbeho, takisto aj iných svätcov a zbožných autorov, ktorí písali o Panne Márii a s ktorých spiritualitou sa svätec stotožnil. Nejde o originálne dielo a ani ním nemá byť.

    Keďže nejde o vedeckú publikáciu, zdroje sú zámerne vynechané, aby sa predišlo tomu, že text bude ťažkopádny a nečitateľný – s výnimkou toho najdôležitejšieho z učenia Cirkvi.

    Prvých päť dní

    Ak nebudeš 
ako malé dieťa

  



1. deň

Duchovné detstvo

V tú hodinu pristúpili k Ježišovi učeníci a pýtali sa: „Kto je podľa teba najväčší v nebeskom kráľovstve?“ On zavolal k sebe dieťa, postavil ho medzi nich a povedal: „Veru, hovorím vám: Ak sa neobrátite a nebudete ako deti, nevojdete do nebeského kráľovstva. Kto sa teda poníži ako toto dieťa, ten je najväčší v nebeskom kráľovstve.“

Evanjelium podľa Matúša 18, 1 – 4

Keď náš Pán hovoril tieto sväté slová, myslel na teba. Mal na mysli konkrétneho Otca pre teba – svojho vlastného Otca, ktorý je v nebi. A tiež konkrétnu Matku pre teba – svoju vlastnú Matku Máriu. Verejne ti ju predstavil z kríža pred svojou smrťou slovami: „Hľa, tvoja matka!“ (Jn 19, 27). Ale jej dieťaťom ťa urobil už od zvestovania a vtelenia.

Ježiš a ty ste členmi tej istej rodiny: on je tvoj brat, pretože obaja máte toho istého Otca a tú istú Matku. Ježiš – Boží Syn a Syn Márie – chce, aby si sa mu stal dokonale podobným a bol tak Božím dieťaťom i dieťaťom Márie. Ak budeš pozorný, všimneš si, že náš Pán sa vo svätých evanjeliách rád nazýva „Synom človeka“. Je to preto, lebo ti chce pripomínať svoje panenské počatie a narodenie z Márie. Raduj sa z tejto milosti, o ktorú sa s tebou dobrotivo rozhodol podeliť.

Cirkev nás učí, že odkedy sa druhá osoba Najsvätejšej Trojice stala človekom a naším bratom v lone Márie, akýkoľvek vzťah s ním a jeho Otcom bude znamenať aj synovský vzťah s Máriou (porov. svätý Ján Pavol II., Homília, 30. novembra 1979). Ak teda chceš byť pravým Božím dieťaťom a dedičom kráľovstva svojho nebeského Otca, musíš milovať svoju duchovnú Matku tak, ako ju miluje Ježiš.


Denné modlitby




OEBPS/Images/cover.jpg
O. Matej M. Sasko, FI

1
Il 1159
!Iu//n«’/ 4%
il

ki

\lllv '
i) i’

)

PRIPRAVA

NA UPLNE
ZASVATENIE SA

EPOSKYV NEJ

podla svatého Maximiliana Mdariu Kolbeho

<X ZACHE]):s«





OEBPS/Images/obr16.jpg





OEBPS/Images/obr02.jpg






OEBPS/nav.xhtml


  

    Obsah



      

        		Ave, Mária!

        



        		Kto si, Nepoškvrnená?

        



        		Ako používať túto knihu

        



        		Vyber si dátum

        



        		Zdroje a odkaz tejto knihy

        



        		Prvých päť dní – Ak nebudeš ako malé dieťa

          

            		1. deň – Duchovné detstvo

            



            		2. deň – Drahocenná perla

            



            		3. deň – Dar prijatý na Kalvárii

            



            		4. deň – Z Božieho srdca

            



            		5. deň – Všetko môžeš v tom, ktorý ťa posilňuje

            



          



        



        		1. týždeň – Poď k Trónu milosti

          

            		6. deň – Potrebuješ milosť

            



            		7. deň – Mária, Prostredníčka všetkých milostí

            



            		8. deň – Tvorca svätých

            



            		9. deň – Skutky milosti a skutky tela

            



            		10. deň – Blízke príležitosti na hriech

            



            		11. deň – Ľútosť nad hriechmi a spoveď

            



            		12. deň – Tvoj rast v milosti

            



          



        



        		2. týždeň – Vezmi Nepoškvrnenú do svojho domova

          

            		13. deň – Tvoja pravá Matka v poriadku milosti

            



            		14. deň – Tvoja úplná závislosť od Márie

            



            		15. deň – Spoznaj svoju Matku

            



            		16. deň – Modli sa k svojej Matke

            



            		17. deň – Pros Pannu Máriu o milosť a dostaneš ju

            



            		18. deň – Miluj ruženec a modli sa ho každý deň

            



            		19. deň – Nech ťa Mária sýti a živí

            



          



        



        		3. týždeň – Buď ako tvoja Matka

          

            		20. deň – Nemôžeš patriť Márii i svetu

            



            		21. deň – Pevné predsavzatie napodobňovať Nepoškvrnenú

            



            		22. deň – Tvoje životné povinnosti sú Máriinou vôľou pre teba

            



            		23. deň – Napodobňuj Máriinu cudnosť a čistotu

            



            		24. deň – Miluj tých, ktorých miluje Panna Mária, tak, ako miluje ona

            



            		25. deň – „Prepodstatnenie“ na Nepoškvrnenú

            



            		26. deň – Obracaj sa stále znova

            



          



        



        		4. týždeň – Nechaj sa viesť Nepoškvrnenou

          

            		27. deň – Nevesta Ducha Svätého

            



            		28. deň – Akcia a reakcia

            



            		29. deň – Sloboda Máriinho dieťaťa

            



            		30. deň – Podriaď sa Nepoškvrnenej

            



            		31. deň – Ničoho sa neboj

            



            		32. deň – Daj Nepoškvrnenej svoje zásluhy

            



            		33. deň – Daj Panne Márii všetko, čo máš

            



          



        



        		Úkon úplného zasvätenia sa Nepoškvrnenej

        



        		Po zasvätení sa

        



        		Kratší úkon každodenného zasvätenia sa Nepoškvrnenej

        



        		Modlitby na každý týždeň

          

            		Prvých päť dní

            



            		1. týždeň – Poď k Trónu milosti

            



            		2. týždeň – Vezmi Nepoškvrnenú do svojho domova

            



            		3. týždeň – Buď ako tvoja Matka

            



            		4. týždeň – Nechaj sa viesť Nepoškvrnenou

            



            		Loretánske litánie

            



          



        



        		Obsah

        



        		Poznámky

        



        		Tiráž

        



      



  

  

    

      		Obálka



      		Obsah



      		Začiatok knihy



    



  




OEBPS/Images/obr06.jpg





OEBPS/Images/logo.png
<< ZACHEJ -«






OEBPS/Images/obr18.jpg





